
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/39/2026 8726200848 24. 04. 2026 JUDr. František Krasňan ECLI:SK:OSPP:2026:8726200848.3
Uznesenie Okresný súd Poprad vo veci starostlivosti súdu o mal. dieťa: A. B., nar. XX.X.XXXX, bytom u matky, zast. opatrovníkom, Úradom práce, sociálnych vecí a rodiny v Poprad, dieťa rodičov: matka C. D., nar. X.X.XXXX, bytom E. XX/XX, F., a otec G. B., nar. XX.XX.XXXX, bytom H. XXXX/XX, F., v konaní začatom na návrh otca, o zmenu úpravy rodičovských práv a povinností a o nariadení neodkladného opatrenia, takto rozhodol: I. Konanie z a s t a v u j e . II. Žiaden z účastníkov nemá nárok na náhradu trov konania. odôvodnenie: 1. Na tunajšom súde sa na základe návrhu otca vedie konanie o zmenu úpravy rodičovských práv a povinností a o nariadenie neodkladného opatrenia. 2. Dňa 14.04.2026 otec doručil tunajšiemu súdu späťvzatie návrhov v celom rozsahu, teda o zmenu úpravy rodičovských práv a povinností aj o nariadenie neodkladného opatrenia. Konanie žiadal zastaviť z dôvodu, že maloleté dieťa sa vrátilo späť k matke. 3. Podľa § 29 ods. 1 zákona č. 161/2015 Z. z. Civilného mimosporového poriadku (ďalej len „CMP“), navrhovateľ môže vziať za konania späť návrh na jeho začatie, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. S poukazom na vyššie uvedené skutočnosti a citované zákonné ustanovenie mal súd preukázané, že zo strany navrhovateľa - otca došlo k účinnému späťvzatiu návrhu v zmysle § 29 ods. 1 CMP, a preto súd toto konanie zastavil. 5. O trovách konania súd rozhodol podľa § 52 Civilného mimosporového poriadku. Poučenie: Proti tomuto uzneseniu je prípustné odvolanie do 15 dní odo dňa jeho doručenia a to prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

